**Terminologija**

|  |  |
| --- | --- |
| **Pojam** | **Definicija** |
| **Strateška kontrola trgovine (STC)** | Zakoni, propisi, posebna pravila, ograničenja i administrativni postupci koji uređuju trgovinu i transakcije koje uključuju robu, poduzeća/subjekte/pojedince i države za koje postoji mogućnost da će se uključena roba koristiti kao oružje za masovno uništenje ili kao konvencionalno oružje. |
| **Tehnologija** | Sve posebne informacije ili znanja (u materijalnom obliku, kao što su modeli, prototipovi, crteži, skice, dijagrami, nacrti, priručnici, softver ili u nematerijalnom obliku, kao što su obuke ili tehničke usluge) potrebna za razvoj, proizvodnju ili uporabu određene robe, ali ne i sama roba. Informacije se nalaze u obliku tehničkih podataka ili tehničke ispomoći. |
| **Tehnički podaci** | Informacije potrebne za dizajniranje, razvoj, proizvodnju, izradu, sastavljanje, rad, popravak, testiranje, održavanje ili izmjenu kontrolirane robe. To uključuje informacije u obliku nacrta, planova, dijagrama, modela, matematičkih formula, tablica, inženjerskih dizajna i specifikacija, priručnika i uputa napisanih ili zabilježenih na drugim medijima ili uređajima kao što su disk, vrpca ili memorije iz kojih se podaci mogu samo čitati (ROM). Tehnički podaci mogu se prenositi putem materijalnih ili nematerijalnih sredstava. **Napomena:** *Može doći do nematerijalnih prijenosa tehnologije (ITT) putem vizualnog, usmenog ili elektroničkog prijenosa.***Primjeri tehničkih podataka koji su zajednički sveučilištima/istraživačkim organizacijama:*** Tehnički izvještaji, prezentacije/predizdavački rukopisi i istraživačke evidencije
* Projektni crteži, električni dijagrami, dokumenti o metodama proizvodnje, dokumenti o metodi testiranja i dokumenti o metodi procjenjivanja
* Tehničke specifikacije eksperimentalne opreme
* Eksperimentalni podaci
* Računalni i softverski programi, itd.
 |
| **Tehnička ispomoć** | Tehnička ispomoć može se pojaviti u obliku instrukcija, osposobljavanja, radnih znanja, konzultantskih usluga te može uključivati prijenos tehničkih podataka.**Primjeri tehničke ispomoći uobičajene za sveučilišta/istraživačke organizacije:*** Prezentacije ili tumačenja pomoću prezentacijskog softvera
* Usmene prezentacije istraživanja, poduke na temelju vještina, itd.
 |
| **Nematerijalni prijenos tehnologije (ITT)** | Prijenos kontroliranih tehnologija, informacija ili znanja putem nematerijalnih sredstava (elektroničkih, vizualnih ili usmenih), uključuje pružanje tehničkih detalja i shema, projektiranja, predavanja i sličnih znanja (tehnički podaci) kroz obrazovanje, obuku ili upute (tehnička ispomoć). |
| **Prikriveni izvoz**  | Prikriveni izvoz je ustupanje tehnologije ili informacija stranom državljaninu unutar zemlje izvoznice. Mnoge nacionalne vlade, poput Vlade SAD-a, zahtijevaju od poduzeća da pribave posebne dozvole prije nego što inozemni državljani mogu pristupiti kontroliranim tehnologijama ili informacijama, čak i ako isti borave u toj državi i rade za to poduzeće. |
| **Strani državljanin** | 1) osoba koja zakonski nema stalni boravak u nekoj zemlji, nije njezin državljanin i ne pripada toj nacionalnosti, 2) inozemni subjekt (poduzeće, poslovna udruga, partnerstvo, itd.) koji nije osnovan ili ustrojen za poslovanje u vašoj zemlji ili 3) međunarodna organizacija, strana vlada ili agencija ili tijelo strane vlade. |
| **Osnovno znanstveno istraživanje** | Eksperimentalni ili teoretski rad koji se prvenstveno provodi radi stjecanja novog znanja o temeljnim načelima fenomena ili vidljivih činjenica, a koji nije prvenstveno usmjeren prema određenom praktičnom cilju ili određenoj svrsi. |
| **Temeljno istraživanje** | Osnovno ili primijenjeno istraživanje u znanosti i inženjerstvu (obično se izvodi ili provodi u akreditiranoj akademskoj instituciji) gdje se dobivene informacije obično objavljuju i naširoko dijele unutar znanstvene zajednice. Temeljno istraživanje razlikuje se od istraživanja koje dovodi do informacija koje su ograničene zbog zaštite privatnosti ili zbog nacionalne sigurnosti te stoga nije podložno strateškoj kontroli trgovine. |
| **U javnoj domeni** | Podaci koji su objavljeni i koji su općenito dostupni ili na raspolaganju javnosti. To uključuje tehnologiju ili softver koji su dostupni za javnu uporabu bez ograničenja na njihovu daljnju distribuciju. |